b'\n_START_ARTICLE_\nTeuvo Ypy\xc3\xa4\n_START_PARAGRAPH_\nTeuvo Ypy\xc3\xa4 (s. 1955) on kemil\xc3\xa4inen kultasepp\xc3\xa4mestari ja kuvanveist\xc3\xa4j\xc3\xa4. Lukion j\xc3\xa4lkeen Ypy\xc3\xa4 siirtyi vuonna 1976 opiskelemaan Lahden muotoiluinstituutin kultasepp\xc3\xa4kouluun. Vuonna 1977 h\xc3\xa4n suoritti gemmologian (jalokivitieteen) perustutkinnon ja 1982 Ison-Britannian gemmologisen seuran diplomitutkinnon, 1983 Ypy\xc3\xa4 saavutti kultasepp\xc3\xa4mestarin arvon._NEWLINE_Ypy\xc3\xa4 valmistui kultasep\xc3\xa4ksi Lahden muotoiluinstituutista 1980 ja toimi pitk\xc3\xa4\xc3\xa4n perustamansa Kemin Jalokivigallerian johtajana. Vuonna 1988 Ypy\xc3\xa4 suunnitteli ja toteutti Suomen kuninkaan kruunun saatuaan k\xc3\xa4siins\xc3\xa4 Erik. O. Ehrnstr\xc3\xb6min luonnospiirustukset kuninkaan kruunusta. Kruunu on edelleen Kemin Jalokivigallerian matkailun\xc3\xa4ht\xc3\xa4vyys. 1990-luvun puoliv\xc3\xa4liss\xc3\xa4 h\xc3\xa4n j\xc3\xa4tt\xc3\xa4ytyi vapaaksi taiteilijaksi.'